Die Algemene Sinode van 2013 en die duiwel: Is mense wat staan op die waarheid liefdeloos? | hier staan ek
Die Algemene Sinode van 2013 en die duiwel: Is mense wat staan op die waarheid liefdeloos?	03
Die volgende konsepresolusie verskyn op die agenda van die Algemene Sinode van 2013 (Beklemtoning is myne)
Die agenda is hier beskikbaar.
8. BEDIENING VAN BEVRYDING
8.1 Die volgende beskrywingspunte/ beswaarskrifte is hier ter sprake: NG Gemeente Wonderboom-Suid; NG Gemeente Doornkloof; Sinode Hoëveld; NG Gemeente Oos-Londen-Wesheuwels: Sinode Vrystaat; Sinode Noord-Kaapland; Ring van George; NG Gemeente Vryheid-Wes.
8.2 AANBEVELINGS: BEDIENING VAN BEVRYDING
8.2.1 Die Algemene Sinode neem die besware wat oor hierdie saak handel (punt 7 van die besluit oor die Bediening van Bevryding) baie ernstig op en verseker lidmate en gemeentes dat die sinode hierdie saak op geen manier wil ontduik nie.
8.2.2 Weens die kompleksiteit van die saak – asook die groot behoefte aan ‘n diepgaande gesprek oor die hermeneutiek (in terme van die vertolking van die Bybel en Belydenisskrifte) – gee die Algemene Sinode aan die nuutgevormde Taakspan vir Leerstellige en Aktuele Sake (ATLAS) opdrag om na afloop van hierdie Sinode die kerk hiermee te help sodat ons met ‘n dieper verbondenheid aan God en mekaar sal leef.
8.2.3 Die Algemene Sinode is eenstemmig oor die bestaan van die bose. Daar is egter duidelik ‘n verskeidenheid van perspektiewe in die NG Kerk oor die persoonlike of nie-persoonlike aard van die bose/duiwel. Daarom doen die Algemene Sinode ‘n ernstige beroep op lidmate en predikante van die kerk, wat juis draers van die liefde van God moet wees, om nie mekaar se bona fides in twyfel te trek en mekaar verdag te maak as daar nie met die ander saamgestem word nie.
8.2.4 Die Sinode oordeel dat die bewering in die beskrywingspunt van Vryheid-Wes nie reg is dat daar in die besluite van die Sinode afgewyk word van ons Gereformeerde geloof in die krag van God se Woord wat mense bevry nie. Die standpunt van die Sinode propageer nie allerlei slagspreuke of formules vir bevryding nie.
Die saak is nie kompleks nie. Jesus het gesê die duiwel bestaan. In ooreenstemming met die Woord van God leer die belydenisskrifte dat die duiwel bestaan.
Die nuutgevormde huidige ATLAS staan onder leiding van ten minste een persoon wat die bestaan van die duiwel openlik ontken. (Edit: Ek neem aan dieselfde persone sal op ATLAS wees na die sinode) Dit is soos om die wolf toe te laat om homself as skaapwagter aan te stel.
Hierdie punt vee eenvoudig alle beswaarskrifte oor die saak summier van die tafel en verhef “God se liefde” (sic) en die noodsaaklikheid om mekaar nie verdag te maak nie bo die waarheid van God se Woord soos ons belydenisskrifte dit in ooreenstemming met God se Woord bely.
En Jesus het gesê ons MOET mekaar se bona fides in twyfel trek!
Mattheus 7:15 “Pas op vir die vals profete. Hulle kom na julle toe in skaapsklere, maar in werklikheid is hulle verskeurende wolwe. 16 Aan hulle vrugte sal julle hulle ken. Kry ‘n mens dan druiwe aan doringstruike of vye aan dissels? 17 Elke goeie boom dra tog goeie vrugte, maar ‘n slegte boom dra slegte vrugte. 18 ‘n Goeie boom kan tog nie slegte vrugte dra nie, en ‘n slegte boom nie goeie vrugte nie. 19 Elke boom wat nie goeie vrugte dra nie, word uitgekap en in die vuur gegooi. 20 So sal julle die vals profete dan aan hulle vrugte ken.”
Hierdie konsepresolusie laat ‘n wrang smaak in die mond. Dit is ‘n belediging vir elke lidmaat van die NG Kerk wat glo dat Jesus die waarheid gepraat het oor die duiwel, en die moeite gedoen het om beswaarskrifte in te handig. Hulle word baie duidelik in punt 8.2.3 daarvan beskuldig dat hulle liefdeloos is, en dit net omdat hulle staan op die waarheid van die Woord en belydenisskrifte.
Dit is niks anders as emosionele afpersing nie.
En belangriker as dit: Artikel 12 van die Nederlandse Geloofsbelydenis verklaar duidelik dat die demone persone is: “Hy het aan elke skepsel ‘n eie wese, gestalte en voorkoms en onderskeie take gegee om sy Skepper te dien.” (NGB Artikel 12)
Wat hierdie konsepresolusie doen is om die belydenisskrifte opsioneel te maak. Dit vernietig die “Quia” beginsel (Ons aanvaar die belydenisskrifte OMDAT dit ooreenstem met die Woord van God).
As die Algemene Sinode hierdie resolusie aanvaar sal ons belydenisskrifte nie die papier werd wees waarop dit geskryf is nie.
10 thoughts on “Die Algemene Sinode van 2013 en die duiwel: Is mense wat staan op die waarheid liefdeloos?”	Henrietta Klaasing said:	03/09/2013 at 9:40 pm	Vraag: “Is mense wat staan op die waarheid liefdeloos? ” Antwoord: Nee, want hulle is gehoorsaam aan God se Woord – Mat 7:15; Rom 16:17-18; Jak 5:20.
Jan Louw said:	04/09/2013 at 10:57 am	Dit is regtig ontstellend dat die woordvoerders van die Algemene Sinode vra dat die lidmate van die kerk vir nog termyn moet saamleef met die hoogs omstrede besluit oor die duiwel. Die besluit van 2011 kom daarop neer dat elkeen in die NG Kerk op hierdie stadium kan glo en leer wat hy wil oor die bestaan van duiwel.
Dit is ontstellend, omdat ons hier met kontrakbreuk in die kerk te doene het. Elke lidmaat wat belydenis van geloof afgelê het, het in die openbaar bely dat hy/sy ‘n bepaalde leer onderskryf. Die Sinode het nie die reg om ‘n besluit te neem wat in stryd is met dit waaroor ons in die belydenisskrifte met mekaar ooreengekom het nie. Wynand is reg as hy sê dat daar niks kompleks in die saak is nie. Die Bybel is duidelik daaroor dat die duiwel ‘n persoon is net soos God ‘n Persoon is. Die NGB praat duidelik oor duiwels en spreek hom sterk uit teen mense wat die bestaan van geeste en engele ontken (Art 12). Ons het dus hier met kontrakbreuk te doene en dit oor ‘n basiese oortuiging waaroor ons in die NG Kerk met mekaar ooreengekom het.
Dit is verder ontstellend omdat ATLAS se verweer in bedrieglike taal verwoord word. Hulle sê die Sinode is eenstemmig oor die bestaan van die “bose”, maar hierdie bose het nie noodwendig ‘n persoonlike aard nie. Hulle verduideliking is nie so onskuldig as wat dit op die oog af voorkom nie. Dit maak bv die pad gelyk vir die panenteïstiese godsbeskouing wat oral in die kerk nou sy kop uitsteek. Iemand wat voorgee dat die Bybel die duiwel nie noodwendig as ‘n persoon voorhou nie, verkondig eenvoudig ‘n leuen. ATLAS hou hom besig met ‘n vreemde en bedrieglike hermeneutiek en wil daarmee voortwoeker in ‘n poging om kerklike sanksie vir hulle afwykende sieninge oor die bo-natuurlike te verkry. Die NGB sê duidelik in Art 12 dat die duiwels en bose geeste so ontaard het dat hulle vyande van God is. Dit is soos die kerk deur al die eeue die Bybel oor hierdie saak verstaan het. As die woordvoerders van ATLAS nie meer daarmee saamstem nie, moet hulle dit reguit sê, anders moet hulle mense wat hulle verdink van bedrieglike motiewe nie verkwalik nie.
Ek vertrou dus van harte dat die Sinode hierdie keer vir ATLAS sal stuit in hulle euforie om hulle afwykende idees in die kerk gevestig te kry. Dit gaan glad nie daaroor dat ons mekaar se bona fides moet erken nie. Dit gaan doodgewoon daaroor dat ons ‘n reguit pad met mekaar sal loop in die kerk. Dit is frustrerend om die vermaning aan te hoor dat ons “draers van die liefde van God” moet wees terwyl ons almal ook die verantwoordelikheid het om “draers en beskermers van die waarheid” van God moet wees (1 Tim 3:15). As ons nie met mekaar oor hierdie basiese verantwoordelikheid kan ooreenkom nie, kan daar nie sprake van bona fides wees nie. Dit is ook nie moontlik om met mekaar in ‘n verhouding van wedersydse respek en liefde in een kerk saam te leef nie.
Henrietta Klaasing said:	04/09/2013 at 11:09 am	Puik antwoord Jan waarmee ek my heelhartig kan saamgaan – dankie!
Somerset (Sommie) Morkel said:	16/09/2013 at 8:31 pm	FLENTERS: HIER KOM DIE NG-SPYSKAART-KERK:
2013: Belhar & dalk Homoseksualiteit?
In 2011 het die Alg Sinode vd NG-Kerk besluit dat teoloee, predikante en lidmate die vryheid het om te glo wat hulle wil oor die duiwel – of hy bestaan of nie. Enige interpretasie is aanvaarbaar. (Die Woord is dus nie meer die riglyn nie..)
In 2013 (in Oktober) wil die kerk besluit dat die Belhar-belydenis deel word vd NGK se grondslag, maar dat dit enigeen vrystaan om dit te aanvaar of nie.
Die Alg Sinode het ook die moontlikheid dat homoseksueles gelegitimeer kan word as predikante, op die tafel in Oktober.
Gaan daar ook ‘n keuse gegee word:
Die wat dit wil implimenteer is welkom, die wat nie wil nie, hoef nie…?
God se Woord word verflenter…
in ‘n spyskaart waar jy kan uithaal wat jy self wil he, en los wat jy nie wil he nie.
Is so ‘n lamlendige kerk nog ‘n kerk van Christus?
Ek glo mos nie so nie..
Is God se Woord ‘n spyskaart vir die mens?
Is die mens se keuse nou die standaard waarvolgens die kerk se lering bepaal word?
Is dit nie die humanistiese inslag wat hier deurslaan nie?
Dit lyk mos so…
Hoeveel blindheid is daar nog binne die NGKerk dat lidmate dit nie raaksien nie..?
‘n Volgende vraag is:
Kan die NG-Kerk lieg?
Dit lyk mos so..
Hulle wil by die Alg Sinode verklaar dat die NGK “..gegrond (is) op die Bybel as die heilige en onfeilbare Woord van God.”
(Dis ‘n groot lieg daardie… Die NGK is lankal nie meer daar nie, en ‘n spyskaart-kerk kan dit nie verklaar nie).
Een voorstel (wat ook nie die waarheid is nie) lui: “Die leer wat die kerk in ooreenstemming met die Woord van God bely, word verwoord in belydenisskrifte : die ekumeniese geloofsbelydenisse naamlik die Apostoliese Geloofsbelydenis, die Geloofsbelydenis van Nicea en die Geloofsbelydenis van Athanasius; die Drie Formuliere van Eenheid naamlik die Nederlandse Geloofsbelydenis, die Heidelbergse Kategismus en die Dordtse Leerreëls; en die Belydenis van Belhar.”
Die liberalistiese Emergent Church-georienteerde moderator vd NGK prof Nelus Niemandt, het op KYknet verklaar dat dr Ben du Toit se gedagtes in sy boek oor God “deel vorm vd hoofstroomdenke van die NG-Kerk”.
Dan lieg die kerk mos as hy hom opstel op die Woord van God en die belydenisskrifte, want Du Toit relativeer en verwerp dit.
(Ben du Toit het selfs die arrogante standpunt in sy boek geformuleer dat ons vandag oor meer wetenskaplike kennis beskik as Jesus destyds.. Hy weet duidelik nie dat Jesus die Skepper self was nie..)
My vraag is: Waar is die ware kinders vd Here wat (nog) in die NG-Kerk is: Is julle ook lamlendig en hoekom maak julle nie julle monde oop nie?
Sommiges kritiseer eerder iemand wat dit wel doen, as om vir die eer van Christus op te tree en uit te kom..
Dit is ‘n skande..
Is julle pensioene en julle posisies en status belangriker as God se waarheid en die getuienis vd Evangelie van Jesus Christus?
Dan gaan julle die doderyk tegemoet in die vals kerk..
Henrietta Klaasing said:	16/09/2013 at 9:34 pm	SPYSKAART – met hierdie metafoor slaan jy die spyker reg op die kop Sommie. Enigeen kan na hartelus “pick ‘n choose”. So uiters tragies … ons voorouers in stamlande het hul lewens gegee, en die wat na die suidpunt van Afrika gekom het, het storms en ruwe omstandighede trotseer vir die kosbare gereformeerde erfenis wat nou so ongeërg vertrap word.
Somerset (Sommie) Morkel said:	17/09/2013 at 6:51 pm	Die NG-Kerk en ‘n paar ander: Kommentaar in ‘n nuusbrief van die Apologetics Coordination Team vandag:
“False teachings are creeping into churches everywhere. When certain watchmen are asleep the enemy comes in and begins a work of destruction.
1 Thessalonians 5:6 So then, let us not be like others, who are asleep, but let us be awake and sober.”
Henrietta Klaasing said:	17/09/2013 at 7:42 pm	Sommie, ek dink nie die NGK het ‘n tekort aan wagte nie … die leiers het oë maar sien nie, ore maar hoor nie, dus siende blind en horende doof. Vir jare al word daar uit verskillende oorde en op verskillende maniere probeer om liberale strominge te keer. Van die mees prominente is die Ferdie Mulder saak ( hy het later ‘n boek geskryf), die stigting van die Evangeliese Inisiatief ( maar dit het onverklaarbaar ‘n stille dood gesterf) – – ook verskeie ander boeke is geskryf. Oral op webwerwe en in die sosiale media is kommentaar gelewer : waar hulle kon het hulle ons geblok om deel te neem. My opinie is dat hulle slimmer as ons “wagte” is: hulle het al lankal mense in strategiese posisies soos redakteurs van koerante, adminstateurs van webwerwe en aanbieders in radio- en TV-programme geplaas gekry vir hul duister agenda. Nou is hulle brieklos op pad na die afgrond… wie ek die heel jammerste kry is die deursnee lidmaat wat oningelig is en dus onbewus van wat aangaan, en goedertrou maand na maand hul “tiende” gee om hierdie liberaliste te onderhou,
Somerset (Sommie) Morkel said:	17/09/2013 at 8:22 pm	Dis ‘n kosbare getuienis, dink ek, wat in die oee vd Here gebring word, teen hierdie mense wat die kerk (in hierdie geval die NGK) gerysmier het. Ek dink dat mense soos Wynand Louw, wat verag word deur die moderatuur en ander liberaliste, die ware geloofshelde hierin is. So ook Ferdie Mulder en Hennie Mouton en ander wat nou nog in die NGK is en hul deel doen en wie mens nie nou hul name wil noem nie omdat hul gebrandmerk sal word. Die proses wat nou aangaan, is deel vd ontwikkeling soos dit volgens die porfesie vd Skrif sal gaan, so enersyds is dit wonderlik om die ontplooiing daarvan te sien, maar andersyds word mens kwaad vir die vals leraars.. Daar is baie lidmate wat slaap, maar ander slaap nie – en ek dink na hierdie Alg Sinode gaan daar nog heelwat mense wat nog huiwerig was, loop – na veiliger weivelde en meer getroue herders.. Sommige sal ‘kerklos’ word maar steeds die Here dien, en uiteindelik ‘n hawe vind soos die Here hul lei, want die Gees van God sal hulle nie los nie.. Tragies is egetr dat elke mens wat die NGK verlaat, maak die NGK armer en armer en die NGK veragter al meer. Die simboliek van Sodom kom ter sprake: Hoeveel uiteindelik oorbly wat getrou is… voordat die Heilige Gees die NGK heeltemaal los en oorgee aan sy eie dwaalwee…
Somerset (Sommie) Morkel said:	20/09/2013 at 7:15 pm	Die NGK beleef in sy eie midde ook duidelike verwarring oor wie die duiwel is.
Hierdie verwarring is toegelaat om voort te woeker wens die feit dat liberalistiese teoloee in die NGK die botoon voer tydens die vorige Alg Sinode – by name dr Ben du Toit, wie glad nie in die bestaan van Satan glo nie.
Dieselfde man, en ander van sy geesgenote, is weer eens tydens die komende Alg Sinode in Oktober in Port Elizabeth in sleutelposisies om ‘beleid’ te bepaal en stemming te skep vir kompromie op onbybelse standpunte..
Hulle is deel vd liberale rysmieringsproses binne die NG-kerk – en is as sodanig agente vir die liberale ondermyning vd waarheid binne die kerk..
Die Bybel as openbaring van God se karakter, heiligheid en Sy wil vir die mens, asook verwante sake wat die mens raak, maak duidelik wie die duiwel is.
Om enigsins vd Bybelse openbaring af te wyk, is om die mens oop te laat vir misleiding juis deur die een wie God se mag uitdaag en belang daarin het om Christus se kerk te ondermyn:
“The Bible … gives us a clear portrait of who Satan is and how he affects our lives. Put simply, the Bible defines Satan as an angelic being who fell from his position in heaven due to sin and is now completely opposed to God, doing all in his power to thwart God’s purposes..” Read more: http://www.gotquestions.org/who-Satan.html#ixzz2fS7sH8LU.
Verder: “Today, Satan is the ruler of this world, and is called the “prince of the power of the air” (John 12:31; 2 Corinthians 4:4; Ephesians 2:2). He is also called “the accuser” (Revelation 12:10), he tempts humans to sin against God as he did (Matthew 4:3; 1 Thessalonians 3:5), and he deceives humanity about the truth, especially the truth about God Himself (Genesis 3; 2 Corinthians 4:4; Revelation 20:3). He lies about God’s character and purposes, he tells fallen humanity that it can save itself without God’s grace, and he does all he can to separate us from God and undermine God in our eyes, using his powers of deception. Actually, the name “satan” means “adversary” or “one who opposes.” He is also known as “the devil”, which means “slanderer.” Read more: http://www.compellingtruth.org/who-is-Satan.html#ixzz2fS9B3T9i
Die belydenisskrifte is ook onwrikbaar gevestig op die bg standpunte – en versterk dit eerder..
Die feit dat die NGK reeds van hierdie standpunt oor die duiwel by die vorige Alg Sinode afgewyk het, en kompromie toegelaat het met diegene teoloee wat nie in die bestaan vd duiwel glo nie, het reeds die belydenisgrondslag vd NGK ondermyn – omdat die NGK uit lyn is met ‘n belangrike aspek vd kerklike belydenisse, nl in die kwessie vd antiChris.
Wanneer so iets met ‘n kerk gebeur, is dit net ‘n kwessie van tyd voor die belydenisgrondslag vd kerk moet wyk voor modernistiese filosofiee wat die bybelse waarheids-grondslag vd NG-kerk soos verwoord in die belydenisse, direk ondermyn..
Dit was derhalwe ‘n trap verder op pad na die vals-kerk-in-wording.
Dit beteken dat die NGK dus alreeds lieg wanneer hy in die komende Alg Sinode wil verklaar dat hy steeds kerk vd belydenisse is – dit is eenvoudig nie meer waar nie.
Wanneer die leuen reeds amptelik posgevat het, is dit reeds ver heen in die geestes-gedaante van so ‘n kerk..
Die tyd kom vinnig nader vir ware kinders van God om die vals struktuur te velaat en hom aan Satan oor te gee – tragies soos dit sal wees..
Somerset (Sommie) Morkel said:	20/09/2013 at 7:18 pm	Ek herhaal die aanhaling van boontoe op: ““False teachings are creeping into churches everywhere. When certain watchmen are asleep the enemy comes in and begins a work of destruction.